recursal/SuperWikiNEXT-32B huggingface dataset:
**இமாம் தாரிமீ** (Imam Darimi) பாரசீக இஸ்லாமிய அறிஞர், குறிப்பாக முஹதீத் ( ஹதீஸ் கலை அறிஞர் ) ஆவார். இவர் தொகுத்த சுனன் தாரிமீ ஹதீஸ் நூல் சிறப்பாக உள்ளது.

பிறப்பு
-------

இமாம் தாரிமீ இ.நா 181 ( கி.பி. 797 ) வருடத்தில் பிறந்தார். இவர் சமர்கன்த் என்ற ஊரில் பிறந்த காரணத்தினால் சமர்கன்தீ என்றும் இவர் கூறப்படுகிறார். அப்துர் ரஹ்மான் என்பவர் இவர்களின் தகப்பனாராவார். இவரது இயற்பெயர் அப்துல்லாஹ்.

இவர் பனூ தாரிமீ என்ற கூட்டத்தைச் சார்ந்தவர். பனூ தமிம் குலம் காரணமாக இமாம் தமிம் எனவும் அழைக்கப்படுகிறார்.

கல்வி
-----

இமாம் தாரிமீ அவர்கள் நன்கு புத்திக் கூர்மையுள்ளவராக இருந்தார். பல ஆசிரியர்களைச் சந்தித்து கற்றார். இவர் பெரியவர் சிறியவர் என்ற வித்தியாசம் பார்க்காமல் தன்னை விட வயதில் கீழ் உள்ளவர்களிடமிருந்தும் கற்றுள்ளார். இவர் தொகுத்துள்ள சுனன் அல் தாரமீ என்ற ஹதீஸ் தொகுப்பு நூல் இவரை ஹதீஸ் வல்லுனராக காட்டுக்கிறது. அறிவிப்பாளர்களைப் பற்றியும் நன்கு அறிந்திருந்தார்.

கல்விக்காகப் பயனித்த ஊர்கள்
---------------------------

ஹுராஸான், ஈராக், கூஃபா, பஸரா, ஷாம், பாக்தாத், வாசித், திமிஷ்க், ஹிமஸ், ஜசீரா, சஃர், ஹிஜாஸ் ஆகிய ஊர்களுக்குச் சென்றுள்ளார்.

இவரது ஆசிரியர்கள்
-----------------

யசீத் பின் ஹாரூன், யஃலா பின் உபைத், ஜஃபர் பின் அவ்ன், பிஷ்ர் பின் உமர், முஹம்மத் பின் பிக்ர், வஹப் பின் ஜரீர், அன்னள்ர் பின் ஷுமைர், உஸ்மான் பின் உமர், சயீத் பின் ஆமிர் மற்றும் பலர் இவருக்கு ஆசிரியராக இருந்துள்ளார்கள்.

இவரது மாணவர்கள்
---------------

இமாம் முஸ்லிம், இமாம் அபூதாவூத், இமாம் திர்மிதி, அப்து பின் ஹ‏மைத், அல்ஹசன் பின் சப்பாஹ், முஹம்மத் பின் பஷ்ஷார், முஹம்மத் பின் யஹ்யா இன்னும் பலர் இவருடைய மாணவராக உள்ளார்கள்.

இவரது படைப்புகள்
----------------

* **சுனன் தாரிமீ**
* **தப்சீர் அல் தாரமீ**
* **அல் ஜாமிஆ**

இறப்பு
------

இமாம் தாரிமீ 75 ஆம் வயதில் துல் ஹஜ் மாதம் இ.நா 255 ( கி.பி. 869) இல் இறந்தார்.

மேற்கோள்கள்
-----------

1. ↑
2. ↑  Frye, ed. by R.N. (1975). *The Cambridge history of Iran.* (Repr. ). London: Cambridge U.P.. பக். 471. பன்னாட்டுத் தரப்புத்தக எண்:978-0-521-20093-6.
3. ↑  (Tahzibul Kamaal – Volume 15 – Page 216)
4. ↑  (Lubbul Lubaab – Volume 1 – Page 308)
5. ↑  (Al Ansaab – Volume 1 – Page 478)
6. ↑  (Sir A'lam al-Nubala - Volume 12 - Page 228)
7. ↑  (Ta'rikh al-Baghdad - Volume 10 - Page 29)
**மதுரை வெங்கட மூர்த்தி அய்யனார் கோயில்** தமிழ்நாட்டில் மதுரை மாவட்டம், மதுரை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வெங்கட மூர்த்தி அய்யனார், புரணவள்ளி, புஷ்பவள்ளி சன்னதிகளும், விநாயகர், முருகன் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. [[தை மாதம்]] தை பொங்கல் முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மதுரைக் கள்ளிற் கடையத்தன் வெண்ணாகனார்** சங்ககாலப் புலவர்களில் ஒருவர். இவரால் பாடப்பட்ட இரண்டு பாடல்கள் சங்கநூல் தொகுப்பில் இடம்பெற்றுள்ளன. அவை: அகநானூறு 170, புறநானூறு 316.

பாடல் தெடரால் பெயர் பெற்ற புலவர்
--------------------------------

இவரது புறநானூற்றுப் பாடல் 'கள்ளில் வாழ்த்திக் கள்ளில் வாழ்த்தி' என்று தொடங்குகிறது. வல்லாண் கள்ளில் கடையில் உறங்கிக்கொண்டிருப்பானாம். அவனைக் காணும் பாணரை அவன் பேணுவானாம். இந்த வல்லாணைப் புலவர் கள்ளில் கடையத்தனாகக் காட்டுவதால் வெண்ணாகனார் என்னும் இவரது பெயரில் 'கள்ளிற் கடையத்தன்' என்னும் அடைமொழி சேர்க்கப்பட்டுள்ளது.

"கடற் சிறு காக்கை காமர் பெடையொடு" உறங்கும் வேட்டம் மடி யாமம்

அகம் 170 பாடல் சொல்லும் செய்தி
------------------------------

நெய்தல்நிலத் தலைவி தன் தலைவனை எண்ணிக் காம வயத்தில் அவர்களுடைய உறவைப்பற்றிப் பற்றித் தன் நெஞ்சுக்குக் கூறுகிறாள்.

கானல் கழறாது (எடுத்துரைக்காது)  

கழி கூறாது (சான்று சொல்லாது)  

தேன் உண்ணும் வண்டுகள் மொழியாது (வாய் பேசமாட்டா)

அலவ! (நண்டே!)  

உன்னைக் கவரும் கடற்காக்கை தன் பெடையோடு உறங்கும் நள்ளிரவில் சுறாமீன் உன்னைக் கவரக் கனவு கண்டுகொண்டிருக்கும் வேளையில் நீ வெளியில் வந்து எட்டிப் பார்த்தாய் அல்லவா?

நெஞ்சே!  

அவன் நள்ளிரவில் உன்னோடு காம வெள்ளத்தில் இணைந்து நீந்தினான். (சேர்ந்தான்) அது உனக்கு மட்டுந்தான் தெரியும்.

என்ன செய்யப்போகிறாய்?

வள்ளி மருங்குல்

புறம் 316 பாடல் சொல்லும் செய்தி
-------------------------------

* திணை - வாகை
* துறை - வல்லாண்முல்லை

வல்லமை உள்ள ஆண்மகனின் இருப்புநிலையைக் கூறுவது வல்லாண்முல்லை.

பாணர் ஒருவர் வல்லாண் ஒருவனைக் காணச் செல்கிறார். அன்றைக்கு முதல்நாள் என்ற பாணன் ஒருவனுக்கு அந்த வல்லாண் தன் வாளைப் பணையமாக வைத்துப் பொருளீட்டிக்கொண்டுவந்து கொடுத்தானாம்.

அவன் ஈவதில்லாளனாம். (ஈகை இல்லத்தில் வாழ்பவனாம்) அவனிடம் செல்லும்படி புலவர் மற்றொரு பாணனை ஆற்றுப்படுத்துகிறார். சென்றால் பாணனின் மனைவி வள்ளி (வளைந்த) இடுப்பில் அணியத்தக்க என்னும் அணிகலனைத் தருவானாம். உண்ணக் கள்ளும் உணவும் தருவானாம். வேந்தர் விழுமம் உறப் போரிட்டுக் கொண்டுவந்து தருவானாம்.

இப்படி அவனைப்பற்றிச் சொல்லிவிட்டு 'அவன் என் இறைவன்' என்று புலவர் குறிப்பிடுகிறார்.

மேற்கோள்கள்
-----------

1. ↑  "கானலும் கழறாது | தமிழ் இணையக் கல்விக்கழகம் TAMIL VIRTUAL ACADEMY". *www.tamilvu.org*. 2021-08-23 அன்று பார்க்கப்பட்டது.
**மதுரைச் சுள்ளம் போதனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை 215.

சுள்ளம் என்பது மதுரையின் ஒரு பகுதியாகச் சங்ககாலத்தில் விளங்கியது.

கொடுமுடி அவ்வலை - கோட்சறா வேட்டம்

பாடல் சொல்லும் செய்தி
---------------------

* திணை - நெய்தல்

நெய்தல் நிலத் தலைவன் பகலில் வந்து நெய்தல் நிலத் தலைவியைத் துய்த்துச் செல்கிறான். பகலில் வரலாமே! திருமணம் செய்துகொண்டு அடையலாமே! (பகலில் மறைந்து மறைந்து ஏன் துய்க்கவேண்டும்?) என்று தோழி தலைவனிடம் கூறுகிறாள்.

### மாலை

பகல்கெழு செல்வன்(கதிரவன்) குணகடலில் தோன்றிக் குடமலையில் மறையும் காலம்.

#### மாலையில் மகளிர்

மகளிர் வீட்டில் விளக்கு வைத்து மாலைவிழாக் கொண்டாடுவர்.

#### மாலையில் பரதவர்

கொழுப்பில் எரியும் சுடர்விளக்கைத் திமிலில் வைத்துக்கொண்டு கடலுக்குள் மீன் பிடிக்கச் செல்வர். அந்த விளக்குகள் வானத்தில் பூத்திருக்கும் மீன்கள் போலக் கடலில் தோன்றும்.

### பாடல் தலைவியின் தந்தை

கொடுமுடி வலையுடன் மீன் பிடிக்கக் கடலுக்குள் சென்ற தந்தை தன் வேட்டையில் சுறாமீன் கிடைத்தால் ஒழிய வீடு திரும்பமாட்டான்.

தந்தை இல்லாத தக்க சமயம். இரவில் தங்கிச் செல்லலாம் என்கிறாள் தோழி.
### தங்கின் எவனோ தெய்ய

தங்கின் எந்தக் குற்றமும் வந்துவிடாது - என்பது ஒரு பொருள்.
இரவில் தங்குவது ஏன்? (குறமாகும் - என்பது மற்றொரு பொருள்)
வங்காள தேசத்தின் நேத்ரோகோனா மாவட்டத்தில் சோமேசுவரி ஆறு
**சோமேசுவரி ஆறு** (*Someshwari River*) இந்திய மாநிலமான மேகாலயாவில் காரோ மலையிலும் வங்காளதேச நாட்டின் நேத்ரோகோனா மாவட்டத்திலும் பாய்கின்ற ஒரு பெரிய நதியாகும். சிம்சாங் ஆறு என்றும் அழைக்கப்படுகின்ற இது காரோ மலையை இரண்டு பகுதிகளாகப் பிரிக்கிறது.

வங்காளதேசம்
-----------

வங்காளதேசத்தில் சோமேசுவரி ஆறு சுசாங்-துர்காபூர் துணை மாவட்டம் மற்றும் நேத்ரோகோனா மாவட்டத்தின் பிற பகுதிகள் வழியாக காங்சா நதியில் பாய்கிறது. ஆற்றின் ஒரு கிளை கல்மகண்டாவை நோக்கிப் பாய்ந்து பாலியா நதியைச் சந்திக்கிறது. ஆற்றின் மற்றொரு கிளையானது சுனம்கஞ்ச் மாவட்டத்தின் ஆவோர் பகுதிகளில் பயணித்து சுர்மா ஆற்றில் பாய்கிறது. வங்காளதேசின் எல்லை தாண்டிய ஆறுகளில் சோமேசுவரி ஆறும் ஒன்றாகும்.

மேற்கோள்கள்
-----------

1. ↑  "Map of Sunamganj District". *Banglapedia*. Asiatic Society of Bangladesh. 2007-12-12 அன்று மூலம் பரணிடப்பட்டது. 2007-12-02 அன்று பார்க்கப்பட்டது.
2. ↑  Sarkar, Sanjay (2012). "Netrokona District". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .

புற இணைப்புகள்
--------------

விக்கிமீடியா பொதுவகத்தில்,  
 ***சோமேசுவரி ஆறு***   
என்பதின் ஊடகங்கள் உள்ளன.
**பொய்க்கால் குதிரை** (Poikkal Kudhirai) 1983இல் கைலாசம் பாலசந்தர் இயக்கத்தில் 1983 இந்தியத் தமிழ் மொழியில் வெளிவந்த நகைச்சுவைத் திரைப்படம். தயாரிப்பு கலைவாணி. இப்படத்தில் நடிகை விஜி, ரவீந்திரன் ஆகியோருடன் நடிகர் ராமகிருஷ்ணா, கவிஞர் வாலி அறிமுக நடிகர்களாக நடித்திருந்தனர். நடிகர் கமல்ஹாசன் இதில் சிறப்புத் தோற்றத்தில் நடித்துள்ளார். "பொய்க்கால் குதிரை" என்ற இந்தப் படம் கிரேசி மோகன்' எழுதிய "மேரேஜ் மேட் இன் சலூன்" என்ற நாடகத்தை அடிப்படையாக கொண்டு தமிழில் எடுக்கப்பட்டது.

கதை
---

"பொய்க்கால் குதிரை" என்பது சம்பந்தம் (வாலி) எந்தவொரு சிறு காரியத்திற்கும் அடுத்தவரிடம் பந்தயம் கட்டி அதில் வெற்றியும் பெறுகிறார். முத்துவிற்கு சொந்தமான( ரவீந்திரன்) சலூனிற்கு வந்த இந்து (ராமகிருஷ்ணன்) அவருடன் பந்தயத்தில் ஈடுபடுகிறான். இந்து, சம்பந்தத்தின் மகள் ஜானகியை (விஜி) காதலித்து திருமணம் செய்து கொள்ள வேண்டும். இதில் இந்து ஜானகியின் மனதை வென்று அவளைத் திருமணம் செய்து கொண்டால், சம்பந்தம் தனது ஒரு பக்க மீசையை எடுத்துக் கொண்டு அவர்களது திருமணத்திற்கு வரவேண்டும். அவ்வாறாக இல்லாமல் சம்பந்தம் வெற்றி பெற்றால் இந்து தனது தலையை மொட்டை அடித்துக் கொள்ள வேண்டும் என்பதே பந்தயம். பந்தயத்தில் யார் வெற்றி பெற்றனர் என்பது படத்தின் மீதிக் கதைச் சொல்கிறது.

நடிகர்கள்
---------

ராமகிருஷ்ணன் - இந்து  

விஜி - ஜானகி  

ரவீந்திரன் - முத்து  

வாலி - சம்பந்தம்  

சார்லி - பரமசிவம்  

ராதாரவி - நாயர்  

பவித்ரா - ஸ்டெல்லா  

கமல்ஹாசன் - புகைப்பட சட்டத்தில் தோன்றும் பாத்திரம் (சிறப்புத் தோற்றம்)  

சுஹாசினி - (கௌரவத் தோற்றம்)  

வனிதா -(கௌரவத் தோற்றம்)  

குயிலி   

கவிதாலயா கிருஷ்ணன் - முனுசாமி  

பூவிலங்கு மோகன் - மோகன்  

ஒரு விரல் கிருஷ்ணா ராவ் - மருத்துவர்

மறு ஆக்கம்
----------

"மேரேஜ் தாக்க அலியா "என்ற பெயரில் கன்னட மொழியில் மறு ஆக்கம் செய்யப்பட்டது.

தயாரிப்பு
---------

"பொய்க்கால் குதிரை" கிரேசி மோகன்' எழுதிய "மேரேஜ் மேட் இன் சலூன்" என்ற நாடகத்தை அடிப்படையாக கொண்டு எடுக்கப்பட்டது. கன்னட நடிகர் ராமகிருஷ்ணன் கவிஞர் வாலி இருவருக்கும் இப்படத்தின் மூலம் தமிழில் அறிமுகமாகி நடித்திருந்தனர்.

ஒலித்தொகுப்பு
-------------

இத்திரைப்படத்திற்கு ஒலித்தொகுப்பு மற்றும் இசையமைப்பு ம. சு. விசுவநாதன், பாடல்களை கவிஞர் வாலி எழுதியுள்ளார். இத்திரைப்படத்தின் ஒலித்தொகுப்பினை "சரிகம" என்ற இசைத்தட்டு நிறுவனம் வெளியிட்டது.

|  |  |  |  |  |
| --- | --- | --- | --- | --- |
| **எண்.** | **பாடல்** | **பாடியோர்** | **எழுதியோர்** | **நீளம் (m:ss)** |
| 1 | "எல்லாம் தெரிகிறது" | எஸ். பி. பாலசுப்பிரமணியம், கோசலை | வாலி |  |
| 2 | "நான் ஒரே ஒரு" | எஸ். பி. பாலசுப்பிரமணியம், மலேசியா வாசுதேவன் | வாலி |  |
| 3 | "பொட்டு வச்ச பொன்னுக்காக "| மலேசியா வாசுதேவன், வாணி ஜெயராம் | வாலி |  |
| 4 | "வாய் விட்டு சிரிச்சா" | மலேசியா வாசுதேவன் | வாலி |  |
| 5 | "உன்னை எனக்கு "| எஸ். பி. பாலசுப்பிரமணியம் | வாலி |  |
|

குறிப்புகள்
-----------

1. ↑  Raman, Sruthi Ganapathy (1 October 2017). "What gets Tamil audiences rolling in the aisles? Crazy Mohan knows". *Scroll.in* (ஆங்கிலம்). 3 April 2018 அன்று பார்க்கப்பட்டது.
2. ↑  Kolappan, B. (18 July 2013). "Lyricist Vaali leaves a void". *தி இந்து*. .
3. ↑  Nayar, Aashmita (24 December 2014). "7 Must-Watch K Balachander Movies On Youtube". *HuffPost*. .
4. ↑  "Poikkal Kuthirai". *Saavn*. 3 April 2018 அன்று பார்க்கப்பட்டது.
5. ↑  "Poikkal Kuthirai". *Saregama*. 3 April 2018 அன்று பார்க்கப்பட்டது.

வெளி இணைப்புகள்
---------------
**இந்திரா பிரியதர்சினி சட்டக் கல்லூரி** (*Indira Priyadarshini Law College*) என்பது இந்திய மாநிலமான ஆந்திரப் பிரதேசத்தில் பிரகாசம் மாவட்டத்தின் ஓங்கோல் நகரில் அஞ்சய்யா சாலைக்கு அருகில் அமைந்துள்ள ஒரு தனியார் சட்டப் பள்ளி ஆகும். பிரகதி வித்யா சமிதி என1984-85ஆம் தோற்றுவிக்கப்பட்ட இந்நிறுவனம், 1994-95ஆம் கல்வியாண்டு முதல் செயல்படும் இச்சட்டப் பள்ளி 3 வருட இளங்கலைச் சட்டம் படிப்பினையும், 1997-98 முதல் ஐந்தாண்டு ஒருங்கிணைந்த பி. ஏ. எல். எல். பி. படிப்புகளை வழங்குகிறது. இக்கல்லூரி இந்திய வழக்குரைஞர் கழகம், புது தில்லி மற்றும் ஆச்சார்யா நாகார்ஜுனா பல்கலைக்கழகத்துடன் இணைக்கப்பட்டது. தற்பொழுது இக்கல்லூரி ஹூப்பள்ளியில் உள்ள கர்நாடக மாநில சட்டப் பல்கலைக்கழகத்துடன் இணைக்கப்பட்டுள்ளது. இந்த சட்ட நிறுவனம் 1991-ல் இந்தியாவின் முன்னாள் பிரதமர் இந்திரா காந்தியின் பெயரில் நிறுவப்பட்டது.

மேற்கோள்கள்
-----------

1. ↑  "Indira Priyadharsini Law College, Ongole, Prakasam, Andhra Pradesh, India, Group ID:-Contact Address, Phone, EMail, Website, Courses Offered, Admission". *Webindia123.com career*. 2019-11-05 அன்று பார்க்கப்பட்டது.
2. ↑  "Naukri reCAPTCHA". *verify.shiksha.com*. 2019-11-05 அன்று பார்க்கப்பட்டது.
3. ↑  "Home Page". *iplawcollegeongole.in*. 2019-11-05 அன்று மூலம் பரணிடப்பட்டது. 2019-11-05 அன்று பார்க்கப்பட்டது.
**மதுரைக் கவுணியன் பூதத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 74.

புலவர் பெயர் விளக்கம்
---------------------

### கவுணியன்

* கவுள் = கன்னத்தின் உட்பகுதி, கடைவாய்

நெடுங்கழுத்துப் பரணர் கழுத்து உறுப்பால் பெயர் பெற்ற புலவர். அதுபோல இந்தப் புலவர் கவுள் உறுப்பால் பெயர் பெற்ற புலவர்.

#### சோணாட்டுப் பூச்சாற்றூர்ப் பார்ப்பான் கவுணியன் விண்ணத்தாயன்

சோழநாட்டில் வாழ்ந்த இந்தப் பார்ப்பானும் கழுத்து உறுப்பால் பெயர் பெற்றவன். இவன் ஒரு வள்ளளல்.

### பூதத்தன்

பூதங்கள் ஐந்து என்று திருக்குறள் குறிப்பிடுகிறது.271 பூதங்கள் ஐந்தும் அகத்தே நகும்   

நிலம், நீர், தீ, காற்று, ஆகாயம் என்னும் இந்தப் பூதங்கள் ஐந்தும் நமக்கு வெளியிலும், உடலுக்குள்ளும் இருக்கின்றன. இந்த உண்மையை உணர்ந்தவன் பூதத்தன்.[]

பாடல் சொல்லும் செய்தி
---------------------

தலைவன் பிரிந்த காலத்தில் வருந்தும் தலைவியைப் பொறுத்துக்கொள்ளுமாறு தோழி வற்புறுத்துகிறாள். தலைவி பொறுத்துக்கொள்ள முடியவில்லையே என்று தோழியிடம் சொல்லி வருந்துவதை இப்பாடல் சொல்கிறது.

### கார்காலம்

* மூதாய் - குருதி சொட்டுச் சொட்டாக விழுந்து கிடப்பது போல வெல்வெட்டுத் துணி போல் மேனி பூத்திருக்கும் தம்பலப் பூச்சிகள் புறவு(முல்லை)நிலத்தில் மேய்கின்றன.
* களர்மணல் பரப்பில் முல்லை வண்டுகள் உண்ணும்படி பூத்திருக்கிறது.
* பிணைமான்கள் மருண்டு பார்க்கின்றன.

வலவ! இப்படிப்பட்ட நிலத்தில் தேரை விரைந்து செலுத்துக.

இவ்வாறெல்லாம் சொல்லிக்கொண்டு தலைவன் இன்றே வருவான், பொறுத்திரு என்கிறாய். மாலை வந்ததும் கோவலர் குழலோசை கேட்கிறதே! என்செய்வேன்? - தலைவி தோழியிடம் சொல்கிறாள்.
**மதுரைக் கூத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 334.

கூத்தன் = கூத்தாடிப் பிழைப்பவன். (இதன் பெண்பால் விறலி)

பாடல் சொல்லும் செய்தி
---------------------

* திணை - முல்லை

பகையரசர் திறை தந்தனர். நாடு திரும்புவோம். தேரை விரைந்து செலுத்து. - என்று தலைவன் தன் தேர்ப்பாகனிடம் சொல்கிறான். அப்போது பல செய்திகள் உவமை வாயிலாகவும், பிறவாறும் சொல்லப்படுகின்றன.

### முரசம்

போரில் புறமுதுகிடாத யானைத் தோலைப் போர்த்திச் செய்வார்கள். வெற்றி பெற்றுத் திறை வாங்கும்போது இது முழக்கப்படும்.

### மகளிர் கழங்கு விளையாடுதல்

கடலில் நீர் முகந்துசென்ற மேகம் யானையின் துதிக்கை போல மழைக்கால் இறக்கி மழைப் பனிக்கட்டிகளைக் கொட்டுவது கழங்கு விளையாடும் மகளிர் கையின் மணிக்கட்டை வளைத்துக் கழங்குக் காய்களை உருட்டுவது போல இருக்கும். கழங்கும் மழைப்பனிகட்டி அளவினதாகவும், நிறம் கொண்டதாகவும் இருக்கும்.

இப்படி மழை பொழியும் காலம் வந்துவிட்டது என்கிறான் தலைவன்.

படம் தேவதை செலுத்தும் தேர் - பாடல் தலைவன் வீற்றிருக்கப் பாகன் செலுத்தும் தேர் - "அன்னத்து நிரைபறை கடுப்ப நால்குடன் பூண்ட கால் நவில் புரவிக் கொடிஞ்சி நெடுந்தேர்
### வெண்குதிரை 'நால்கு'(4) பூட்டிய தேர்

தேரில் நான்கு குதிரைகள் பூட்டப்படும். அந்தக் குதிரைக்ள் அன்னப் பறவை போல் வெள்ளைநிறம் கொண்டிருக்கும். அவை காலால் பேசிக்கொண்டு ஓடும். 

#### இன மயில் அகவும்

தேரோசை கேட்டு மயில்கூட்டம் அகவும்.

### ஆய் சிறுநுதல்

தலைவி தாய்மை வனப்புடன் கூடிய சிறிய நெற்றியை உடையவள். அவளுக்கு 'ஒலி பல் கூந்தல்' (தளிர்த்த நெருக்கமான கூந்தல்) இருப்பதால் நெற்றி சிறுத்துக் காணப்படும்.

அவளை நான் பெற தேர்க்கால் ஈரநிலத்தைக் கிழிக்கத் தேரை விரைந்து செலுத்துக - என்கிறான் தலைவன்.
**மதுரைப் பாலாசிரியர் நற்றாமனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 92.

பால் = தூய்மை. பாலாசிரியர் = நன்னடத்தையால் பாடம் புகட்டும் ஆசிரியர்.  

தாமனார் என்னும் பெயர் மாலையணிந்து காட்சி தரும் முருகனையும், திருமாலையும் குறிக்கும். கடவுள் பெயரை மக்களுக்கு இட்டு வழங்குவது மரபு.

பாடல் சொல்லும் செய்தி
---------------------

தலைவன் தலைவியை அடைய இரவில் சென்றான். அவனால் அடைய முடியவில்லை. எனினும் தலைவியைக் கண்டான். தோழி பகலில் வந்து பெறுமாறு சொல்கிறாள். அந்த சொல்லில் திருமணம் செய்துகொண்டு பெறுக என்னும் பொருளும் அடங்குமாறு கூறுகிறாள்.

1. நானும் இவளும் நாளை தினைப்புனம் காக்க வருவோம். அங்கே மந்தியும் அறியா மரமடர்ந்த காடு உள்ளது. அங்குக் காந்தள் பூத்திருக்கும் நல்லிடம் ஒன்று உள்ளது. அருகிலுள்ள அருவியில் நீராடிய பின் பாம்பு உமிழந்த மணி வெளிச்சத்தில் அங்கு விளையாடிக்கொண்டிருப்போம். அந்தச் சாரலுக்கு வாரல் (வருக)
2. சாரலுக்கு வாரல் (வராதே)

இரவில் வந்த வழி

மழை பொழிந்த நள்ளிரவு. வரிப்புலி முஞ்சர நானையைத் தாக்கிவிட்டுக் குழுமும்.(முழங்கும்). இந்தப் புலி குழுமும் சாரலில் வாரல் (வராதே)
அமைலோசு மூலக்கூறின் கட்டமைப்பு
அமைலோபெக்ரின் மூலக்கூறின் கட்டமைப்பு
ஒளி நுணுக்குக்காட்டியின் கீழ், அயடின் சாயம் ஊட்டப்பட்ட கோதுமை மாப்பொருள் மணிகளின் தோற்றம்
**மாப்பொருள்** (*starch*) என்பது அதிக எண்ணிக்கையில் குளுக்கோசு மூலக்கூறுகள் இணைந்து உருவாகும் ஒருவகை காபோவைதரேட்டு ஆகும். இந்த கூட்டுச்சர்க்கரை எல்லா பச்சைத் தாவரங்களாலும் ஒளியின் முன்னிலையில் காபனீரொக்சைட்டு நீர் இணைந்து உருவாக்கப்பட்டு ஆற்றல் தேவைக்காக சேமிக்கப்படும்.  

இதுவே மனிதரின் உணவில் உள்ள பொதுவான காபோவைதரேட்டு வகையாகும். வெவ்வேறு நாட்டு மனிதர்கள் வெவ்வேறு உணவை தமது முக்கிய உணவாகப் பயன்படுத்துவர். கோதுமை, அரிசி, உருளைக்கிழங்கு, சோளம், மரவள்ளி என்பன முக்கிய உணவு வகைகளில் அடங்கும். இவை யாவும் மாப்போருளை தமது முக்கிய கூறாகக் கொண்டனவாகும்.  

தூய்மையான மாப்பொருள் வெண்ணிறமான, சுவையற்ற, மணமற்ற பொடியாக இருக்கும். அத்துடன் குளிர் நீரிலோ, அல்ககோலிலோ கரையாது. இது இரு வகையான மூலக்கூறுகளைக் கொண்டது. முதலாவது நேரோட்ட சுருளி வடிவான (linear and helical) அமைலோசு, இரண்டாவது கிளை அமைப்புடைய (branched) அமைலோபெக்ரின். தாவரங்களில் பொதுவாக 20 - 25% அமைலோசும், 75 - 80% அமைலோபெக்ரினும் காண்ப்படும். விலங்குகளில் சேமிக்கப்படும் குளுக்கோசின் ஒரு தோற்றமான கிளைக்கோசன் இவ்வகை அமைலோபெக்ரினின் மெலதிகமான கிளையுடைய அமைப்பாகும்.   

பதனிடப்பட்ட மாப்பொருள் உணவில் பல விதமான சக்கரைப் பதார்த்தங்கள் இருக்கும். சுடுநீர் சேர்க்கப்படும்போது மாப்பொருள் தடிப்படைந்து, இறுக்கமடைந்து ஒட்டும் தன்மையுள்ள பதார்த்தமாக மாறும்.

மேலும் படிக்க
-------------

* காபோவைதரேட்டு

மேற்கோள்கள்
-----------

1. ↑  Brown, W. H.; Poon, T. (2005). *Introduction to organic chemistry* (3rd ). Wiley. பன்னாட்டுத் தரப்புத்தக எண்:0-471-44451-0. . .
**மாப்பிள்ளை மனசு பூப்போல** 1996 ஆம் ஆண்டு பாண்டியராஜன் மற்றும் யுவராணி நடிப்பில், குருவிக்கரம்பை சண்முகம் இயக்கத்தில், எஸ். ஜெயலட்சுமி தயாரிப்பில், தேவா இசையில் வெளியான தமிழ் திரைப்படம்.

கதைச்சுருக்கம்
--------------

மாணிக்கம் (பாண்டியராஜன்) மற்றும் ராஜா (ரஜனீஷ் குமார்) இருவரும் நண்பர்கள். நாட்டுப்புறப் பாடகர்களான இருவரும் நாட்டுப்புறப்பாடல் என்ற தலைப்பில் முனைவர் படிப்பில் ஆய்வு மேற்கொண்டிருந்தனர். ராஜா தன் பாட்டியுடன் (எஸ். என். லட்சுமி) வசிக்கிறான். மாணிக்கம் தன் பெற்றோர்களுடன் (திடீர் கண்ணையா மற்றும் ஸ்ரீமதி) வசிக்கிறான். ராஜாவின் நடவடிக்கைகளில் மாற்றம் ஏற்பட்டு அவன் தொடர்ந்து மோசமாக நடந்துகொள்ளத் தொடங்கினான். அவனது பாட்டியும் மாணிக்கமும் ராஜாவை மனநல மருத்துவமனையில் சிகிச்சைக்காக சேர்த்தனர். ஒரு வாரத்திற்குப் பிறகு அவனது நடவடிக்கைகளில் நல்ல மாற்றம் ஏற்பட்டதால் அவன் குணமடைந்துவிட்டதாகக் கருதிய மருத்துவர் அவனை வீட்டிற்கு அனுப்பினார்.

ராஜா முற்றிலும் குணமடையவில்லை. எனவே அடிக்கடி மனநிலை பாதிப்படைந்து முரட்டுத்தனமாக நடந்துகொண்டான். இந்நிலையில் ராஜாவால் அவனது முனைவர் படிப்பின் இறுதியில் நடைபெறும் முக்கியமான நேர்காணல் மற்றும் வாய்மொழித் தேர்வில் தேர்ச்சி பெற இயலாது என்பதையறிந்த மாணிக்கம், தன் நண்பனுக்காக சில மோசடிகள் செய்து அவனைத் தேர்ச்சிபெறச் செய்கிறான்.

மாணிக்கம் அவனது முறைப்பெண்ணான பொன்னியைத் (யுவராணி) திருமணம் செய்ய முடிவாகிறது. பணக்காரரான ஆண்டித் தேவர் (மலேசியா வாசுதேவன்) தன் மகள் வசந்தியை (பாக்கிய ஸ்ரீ) ராஜாவுக்குத் திருமணம் செய்ய விரும்புகிறார். தன் நண்பனின் திருமணத்திற்காக மனநலம் பாதிக்கப்பட்டவனாக நடிக்க முடிவுசெய்கிறான் மாணிக்கம். இறுதியில் என்ன நடக்கிறது என்பதை நகைச்சுவையாக சொல்கிறார்கள்.

நடிகர்கள்
---------

* பாண்டியராஜன் -மாணிக்கம்
* யுவராணி - பொன்னி
* வெண்ணிற ஆடை மூர்த்தி - உலகநாதன்
* மலேசியா வாசுதேவன் - ஆண்டித்தேவர்
* ரஜனீஷ் குமார் - ராஜா
* பாக்கிய ஸ்ரீ - வசந்தி
* விசித்ரா - கங்கா
* பொள்ளாச்சி பாபு - பெரிய மைனர்
* ஸ்ரீராஜ் குகன் - சின்ன மைனர்
* எஸ். என். லட்சுமி - ராஜாவின் பாட்டி
* எம். வரலட்சுமி - ஆண்டித்தேவர் மனைவி
* எம். ஆர். சுலக்ஷனா - பொன்னியின் தாய்
* ஸ்ரீமதி - மாணிக்கத்தின் தாய்
* பசி நாராயணன்
* திடீர் கண்ணையா
* ஹெர்குலஸ் டக்ளஸ் - தங்கவேல்
* பெரியார்தாசன் - மரு. கயல்வேந்தன்

இசை
---

படத்தின் இசையமைப்பாளர் தேவா. பாடலாசிரியர் குருவிக்கரம்பை சண்முகம்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | ஆத்து வந்த | கிருஷ்ணராஜ், மனோ | 5:32 |
| 2 | மதுரையிலே | எஸ். பி. பாலசுப்ரமணியம், எஸ். பி. பி. பல்லவி | 4:40 |
| 3 | வட நாட்டில் | ராஜகோபால், பி. ௭ஸ். சசிரேகா | 5:00 |
| 4 | அந்தி நேர | கிருஷ்ணராஜ், சிந்து | 5:03 |
| 5 | நான் புத்தனும் | தேவா | 4:28 |

மேற்கோள்கள்
-----------

1. ↑  "மாப்பிள்ளை மனசு பூப்போல".
2. ↑  "மாப்பிள்ளை மனசு பூப்போல". 2021-01-19 அன்று மூலம் பரணிடப்பட்டது. 2019-03-14 அன்று பார்க்கப்பட்டது.
3. ↑  "மாப்பிள்ளை மனசு பூப்போல". Archived from the original on 2004-08-31. 2019-03-14 அன்று பார்க்கப்பட்டது.CS1 maint: unfit url (link)
4. ↑  "மாப்பிள்ளை மனசு பூப்போல". Archived from the original on 2010-02-04. 2019-03-14 அன்று பார்க்கப்பட்டது.CS1 maint: unfit url (link)
5. ↑  "பாடல்கள்".
**அத்தார் ஜமாத் மஸ்ஜித்** ( அரபு மொழி: اثار جماعة المسجد‎ ; ஆங்கில மொழி: *Athar Jamad Masjid* ; *The Big Mosque* என்றும் அழைக்கபடுகிறது) இந்தியாவில் தமிழ்நாட்டில் கோயம்புத்தூரில் நகர் மண்டபம் (டவுன் ஹால்) பகுதியில் ஒப்பணக்கார தெருவில் அமைந்துள்ளது. இது கோயம்புத்தூரின் பழமையான மற்றும் மிகப் பெரிய மசூதி ஆகும். இது இந்நகரின் வரலாற்றுக்கு ஒரு சாட்சியாக உள்ளது.

வரலாறு மற்றும் கட்டுமானம்
-------------------------

திருநெல்வேலியிலிருந்து வந்த அத்தர் என்ற வாசனை வியாபாரிகள், இந்த நினைவுச்சின்ன கட்டமைப்பை கட்டினார்கள். அந்த கட்டுமானம் நிறைவடைய 44 ஆண்டுகள் பிடித்தன. கட்டுமான பணிகள் 1860 ஆம் ஆண்டில் தொடங்கி 1904 ஆம் ஆண்டில் முடிவடைந்தது. இந்த வலுவான கட்டமைப்பை சுண்ணாம்பு மற்றும் வெள்ளை முட்டைகளைப் பயன்படுத்தி பளபளப்பான வடிவத்தில் கட்டப்பட்டது. அங்கு திறந்த முற்றத்தில் தொழுகை கூடங்கள் அமைக்க பாதுகாப்பாக முகப்பினால் மூடப்பட்டிருக்கும். தென்கிழக்கு மூலையில் ஒரு சிறிய நூலகம் மற்றும் ஒரு மூடப்பட்ட சடங்கோடுகூடிய குளம் ஒன்று உள்ளது. ரம்ஜான் மாதத்தில் நோன்பு கஞ்சி தயார் செய்ய ஒரு சமையலறை உள்ளது. நடைபாதை வியாபாரிகள் தமது வண்ணமயமான தாயத்துக்கள் மற்றும் வழிபாட்டு பொருட்களை கொண்டு நுழைவாயிலில் விற்பனை செய்வார்கள்.

கலை மற்றும் கலாச்சார பாரம்பரிய இந்திய தேசிய அறக்கட்டளையின் படி (INTACH), குவிந்த கூரைகள் போன்ற மண்டபத்தில் இரண்டு மினார்கள், வடக்கு மற்றும் தெற்கு பக்கங்களிலும், 85 அடி உயரம் உள்ளது. இந்த வெள்ளி குவிமாட ஜோடி டவுன் ஹால் பகுதியில் மேகம் தொடும் காட்சியாக அமைந்துள்ளது. இவை சுவர்க்கத்தின் வாயில்கள் (ஜன்னா) எனவும் கொள்ளலாம். வரைபடிந்த கண்ணாடி மற்றும் மேலே நான்கு பள்ளி மினார்களை கொண்டும் வாயில்கள் அமைந்துள்ளது. வெள்ளிக்கிழமை அன்று சுமார் 2000 மக்கள், வழிபாடு செய்ய இந்த இஸ்லாமிய இறை இல்லம் அமைந்துள்ளது.

தர்கா
-----

இந்த மசூதி 1850ல் இறந்த ஒரு முஸ்லீம் மத போதகர் ஹஸ்ரத் ஜம்ஷா வலியுல்லாஹ்(Jamesha Waliullah), நினைவாக கட்டப்பட்டது. இது பெரிய கடைத் தெருவில் மசூதியின் தெற்கு பக்கத்தில் உள்ளது. முஸ்லிம் அல்லாதவர்களும் இங்கு வழிபாடு செய்கிறார்கள். இந்தத் தெரு அமைந்துள்ள இடம் பள்ளி நிர்வாகிகளால் மாநகராட்சிக்கு நன்கொடையாக அளிக்கப்பட்டதாகும். இது இன்று நகரின் முக்கிய வணிக மையமாக வளர்ந்துள்ளது.

ஜமாத்தின் வாரிசுகள்
-------------------

இந்த ஜமாத்தில் திருநெல்வேலியில் இருந்து 1850ல் குடிபெயர்ந்த 52 குடும்பத்தினர் உறுப்பினர்களாக உள்ளனர். மொத்தம் 1355 நபர்கள் உறுப்பினர்களாக உள்ளதாக ஜமாத்தின் செயலர் பசீருத்தீன் கூறுகிறார். இந்த ஜமாத்தினால் தேர்ந்தெடுக்கப்படும் செயற்குழுவினால் இப்பள்ளி, பெரிய கடைத்தெருவில் உள்ள ஜாமேஷா வலியுல்லா தர்கா, திருச்சி சாலையில் அமைந்துள்ள அசரத் ஜங்கள் பீர் தர்கா மற்றும் கோவை சந்திப்பு நிலையத்திற்கு பக்கத்திலுள்ள மையவாடி போன்றவை நிர்வகிக்கப்படுகின்றன. மேலும் ஜமாத்தின் சார்பாக மூன்று பள்ளிகளும் நடத்தப்படுகின்றன, இவற்றில் 1200 மாணவர்கள் பயில்கின்றனர். ஜமாத்தின் நிர்வாகிகள் தேர்தல் மூலம் தேர்ந்தெடுக்கப்படுகின்றனர். இதற்கான தகுதியுள்ள வாக்காளர்களின் பட்டியலை ஜமாத் முழுவிவரங்களுடன் பராமரிக்கிறது. இந்த தேர்தல் முறையானது 1920 முதல் பின்பற்றப்பட்டு வருவதை நீதிமன்ற ஆவணங்கள் உறுதி செய்கின்றன.

சிறப்பு தொழுகை நாட்களில் இங்கு 2000 நபர்கள் வரை தொழுகையில் கலந்து கொள்கின்றனர்.

மேற்கோள்கள்
-----------

1. ↑
2. ↑  "Metro Plus Coimbatore : The Big Mosque". The Hindu. 2009-09-03. 2013-04-12 அன்று மூலம் பரணிடப்பட்டது. 2014-02-24 அன்று பார்க்கப்பட்டது. Unknown parameter `|=` ignored (உதவி)
**இந்திரா தேவி சௌதுராணி (Indira Devi Chaudhurani)** ( 1873 திசம்பர் 29 - 1960 ஆகத்து 12) இவர் ஓர் இந்திய இலக்கிய பிரமுகரும், எழுத்தாளரும் மற்றும் இசைக்கலைஞருமாவார். தாகூர் குடும்பத்தில் பிறந்த இந்திரா, சத்யேந்திரநாத் தாகூர் மற்றும் ஞானதாநந்தினி தேவி ஆகியோரின் இளைய குழந்தையும் மற்றும் சுரேந்திரநாத் தாகூரின் தங்கையுமாவார். இவரது மாமா இரவீந்திரநாத் தாகூரின் பல பாடல்களுக்கு இசையமைத்தற்காக இவர் குறிப்பிடப்படுகிறார். இவரது இலக்கியப் படைப்புகளுக்கு இரவீந்திரநாத் தாகூர் மிகவும் உதவியாக இருந்தார். இந்திரா தேவி சௌதுராணி 1960இல் இறந்தார்.

சுயசரிதை
--------

இந்திரா தேவி 1873 திசம்பர் 29 அன்று சத்யேந்திரநாத் தாகூர் மற்றும் ஞானதாநந்தினி தேவி ஆகியோருக்கு பிஜாப்பூரில் பிறந்தார். இவர் தனது குழந்தைப் பருவத்தை இங்கிலாந்தில், பிரைட்டனில் கழித்தார். இந்த காலத்தில் இவரும் இவரது சகோதரர் சுரேந்திரநாத்தும் ஒரு வருடம் கழித்து இவர்களுடன் இணைந்த மாமா இரவீந்திரநாத் தாகூருடன் மிகவும் நெருக்கமாக இருந்தனர். இவரது ஆரம்பக் கல்வி இந்தியாவில், சிம்லாவில் உள்ள ஆக்லாந்து மாளிகையிலும், கொல்கத்தாவில் உள்ள லோரெட்டோ கான்வென்ட்டிலும் இருந்தது. 1892ஆம் ஆண்டில், இந்திரா கொல்கத்தா பல்கலைக்கழகத்தில் பிரெஞ்சு மொழியில் முதல் வகுப்பு கௌரவத்துடன் பட்டம் பெற்றார்.

படைப்புகள்
----------

இந்திரா பெங்காலி மொழியில் ஜான் ரஸ்கின் படைப்புகளையும், பிரெஞ்சு இலக்கியத்தையும் மொழிபெயர்த்தார். மேலும் இரவீந்திரநாத்தின் படைப்புகளின் வெளியிடப்பட்ட மொழிபெயர்ப்புகளையும் ஆங்கிலத்தில் மொழிபெயர்த்தார். இந்திரா பெண்கள் பிரச்சினைகளுக்கு வலுவான ஆதரவாளராக இருந்தார். மேலும் இந்தியாவில் பெண்களின் நிலைப்பாடு குறித்து பல படைப்புகளை எழுதியுள்ளார்.

இசை ஆர்வம்
----------

இந்திரா ஆரம்பகாலத்தில் இசையில் ஆர்வம் காட்டினார். கின்னரப்பெட்டி(பியானோ), வயலின்மற்றும் சித்தாரில் தேர்ச்சி பெற்றார். மேலும் இந்தியப் பாரம்பரிய இசை மற்றும் மேற்கத்திய செந்நெறி இசை ஆகிய இரண்டிலும் பயிற்சி பெற்றார். பின்னர் டிரினிட்டி இசைக் கல்லூரியில் சான்றிதழ் பெற்றார். தாகூரின் கிட்டத்தட்ட இருநூறு பாடல்களுக்கு இவர் இசை அமைத்ததாக குறிப்பிடப்படுகிறது. இவர் பிரம்மசங்கீதத்தின் இசையமைப்பாளராக இருந்தார். மேலும் இசை குறித்த பல கட்டுரைகளையும் எழுதியுள்ளார். பிற்கால வாழ்க்கையில், விஸ்வ-பாரதி பல்கலைக்கழகத்தில் சங்கீத பாவனையை நிறுவுவதில் இந்திரா தேவி முக்கிய பங்கு வகித்தார். மேலும் சிறுகு காலத்திற்கு பல்கலைக்கழகத்தின் வேந்தராகப் பணியாற்றினார்.

கௌரவம்
------

இந்திராவுக்கு 1944இல் கொல்கத்தா பல்கலைக்கழகத்தில் புவனமோகினி தங்கப் பதக்கம் வழங்கப்பட்டது. மேலும் 1957ஆம் ஆண்டில் விஸ்வ பாரதி பல்கலைக்கழகத்தில் *தேசிகோட்டம்* (டி.லிட்.) பட்டம் பெற்றார். 1959இல் ரவீந்திர விருதுக்கான தொடக்க விருதும் பெற்றார். இந்திரா 1899இல் பிரமாதா சவுத்ரி என்பவரை மணந்தார்.

குறிப்புகள்
-----------

1. ↑  Radhakrishnan 1992

வெளி இணைப்புகள்
---------------

* Indira Devi Chaudhurani, from Scottish Centre for Tagore studies.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* France
* BnF data
* ஜெர்மனி
* Israel
* United States
* நெதர்லாந்து

 |
| கல்விசார் | 
* CiNii

 |
**ராஜ் பவேஜா** (*Raj Baveja*) என்பவர் இந்திய மகளிர் மருத்துவ நிபுணர், மகப்பேறு மருத்துவர் மற்றும் அலகாபாத்தில் உள்ள மோதிலால் நேரு மருத்துவக் கல்லூரியின் மகளிர் மற்றும் மகப்பேறு துறையின் முன்னாள் தலைவர் ஆவார். இவர் அலகாபாத்தில் உள்ள கமலா நேரு நினைவு மருத்துவமனையின் கெளரவ மருத்துவ கண்காணிப்பாளராகவும் பணியாற்றியுள்ளார்.  பவேஜா இந்திய மாநிலமான உத்தரப்பிரதேசத்தைச் சேர்ந்தவர். இவர் இளம்பருவ மகளிர் மருத்துவம், கர்ப்பம் மற்றும் குழந்தை பிறப்பு மேலாண்மை பற்றிய பல மருத்துவ நூல்களை எழுதியுள்ளார். உலக சுகாதார அமைப்பின் *இயல்பான பிறப்பில் பராமரிப்பு* குறித்த பணிக்குழுவிற்கு இவர் உதவியிருக்கிறார். 2000ஆம் ஆண்டில் கருத்தடை குறித்த இந்திய மருத்துவ ஆராய்ச்சி குழுவிற்குத் தலைமை தாங்கினார். இவர் தேசிய மருத்துவ அறிவியல் கழகத்தின் உறுப்பினராகவும் தேர்ந்தெடுக்கப்பட்டுள்ளார். இந்திய அரசு இவருக்கு 1983-ல் நாட்டின் நான்காவது உயரிய இந்தியக் குடிமகன் விருதான பத்மசிறீ விருதை வழங்கியது.

மேலும் பார்க்கவும்
------------------

* கருத்தரிப்பு
* நுண்ணுயிரியல்
* குழந்தை பிறப்பு

மேற்கோள்கள்
-----------

1. ↑  "Department of Obstetrics & Gynaecology". Motilal Nehru Medical College. 2015. 4 July 2015 அன்று பார்க்கப்பட்டது.
2. ↑  Krishna, Usha R. (2000). *Adolescence*. Orient Blackswan. பக். 194. .
3. ↑  Krishna (2001). *Pregnancy at Risk Current Concepts, (FOGSI)*. Jaypee Brothers Publishers. பக். 519. . 
[*தொடர்பிழந்த இணைப்பு*]
4. ↑  "Care in Normal Birth: a practical guide". World Health Organization. 2015. 3 January 2021 அன்று மூலம் பரணிடப்பட்டது. 4 July 2015 அன்று பார்க்கப்பட்டது.
5. ↑  "Evaluating contraceptive choice through the method-mix approach". PubMed. 2015. 5 July 2015 அன்று மூலம் பரணிடப்பட்டது. 4 July 2015 அன்று பார்க்கப்பட்டது.
6. ↑  "List of Fellows - NAMS" (PDF). National Academy of Medical Sciences. 2016. 19 March 2016 அன்று பார்க்கப்பட்டது.
7. ↑  "Padma Shri" (PDF). Padma Shri. 2015. 19 அக்டோபர் 2017 அன்று மூலம் (PDF) பரணிடப்பட்டது. 18 June 2015 அன்று பார்க்கப்பட்டது.
**சித்ரா சிங்** ( *Chitra Singh* ) ( என்கிற ஷோம் )  ஒரு இந்திய கசல் பாடகியாவார். இவர் தனது கணவர் ஜக்ஜீத் சிங்குடன் இணைந்து கசல் வகையை பிரபலப்படுத்தினார்.  "கசல் உலகின் ராஜா மற்றும் ராணி" என்று மரியாதையுடன் அழைக்கப்படும் இவர்கள் இருவரும் சேர்ந்து 1970கள் மற்றும் 80களில் மிகவும் வெற்றிகரமான இந்திய இசையை உருவாக்கினர்.  1970களிலும் 1980களிலும் இசைத்தட்டுக்கள் வெளியிட்டுள்ளார். இந்திய பதிவிசை வரலாற்றில் ஓர் கணவன்-மனைவி இணையாக இவ்வாறு இசை பதிவதற்கு இவர்களே முன்னோடிகளாக கருதப்படுகின்றனர்.

சொந்த வாழ்க்கை
--------------

சித்ரா ஷோம், ஒரு பெங்காலி குடும்பத்தில் பிறந்தார். தனது கல்வியை முடித்த பிறகு, ஒரு முன்னணி விளம்பர நிறுவனத்தில் நிர்வாகியான தெபோ பிரசாத் தத்தாவை மணந்தார். 1950 களின் நடுப்பகுதியில் திருமணம் நடைபெற்றது. 1959இல் இவர்களுக்கு மோனிகா என்ற மகள் இருந்தார். 

சித்ரா, பாடகரான சீக்கிய பாரம்பரியத்தைச் சேர்ந்த ஜக்ஜீத் சிங்கை சந்தித்தார். இவர்கள் முதன்முதலில் 1967 ஆம் ஆண்டில் ஒரு இசை பதிவரங்கத்தில் சந்தித்தனர்.  ஜாக்ஜித்திடம் காதல் வயப்பட்ட சித்ரா 1968 ஆம் ஆண்டில், தனது 9 வயது மகளை அழைத்துக்கொண்டு பிரசாத்தை விட்டு வெளியேறினார். 1969 ஆம் ஆண்டில், தனது கணவரை விவாகரத்து செய்தார். பின்னர் ஜக்ஜித் சிங்கை மணந்தார். இவர்களுக்கு விவேக் என்ற மகன் பிறந்தார். தொழில் ரீதியாக, இவர்கள் கசல் பாடல்களை இரட்டையர்களாக உருவாகினர்.

பிற்கால வாழ்க்கை
----------------

மகன் விவேக் ஜூலை 27, 1990 அன்று சாலை விபத்தில் இறந்தார். சித்ரா தனது மகன் இறந்த நாளிலிருந்து இதுவரை பொது இடங்களில் பாடவில்லை. எந்தப் பாடலையும் பதிவு செய்யவில்லை. இவரது முதல் திருமணத்தின் மூலம் பிறந்த மோனிகாவின் திருமண வாழ்க்கையும் வெற்றிகரமானதாக இல்லை. 2009 ஆம் ஆண்டில், 50 வயதான மோனிகா தற்கொலை செய்து கொண்டார்.   இந்த சம்பவத்திற்கு இரண்டு ஆண்டுகளுக்குப் பிறகு, ஜக்ஜீத் சிங் 2011 இல் மூளைக் கசிவால் இறந்தார். தற்போது சித்ரா தனது இரண்டு பேரன்களுடன் வசித்து வருகிறார்.

சான்றுகள்
---------

1. ↑  "Flying solo with Chitra Singh".
2. ↑  "Amina the Female Footballer". *Amina the Female Footballer*. 2016. doi:10.5040/9781350905863. .
3. ↑  Sahara, Rashtriya (1997). "Rashtriya Sahara, Volume 5, Issues 1-6". *Google Books*. Sahara India Mass Communication. 28 April 2015 அன்று பார்க்கப்பட்டது.
4. ↑  "Chitra Singh daughter found hanging; was depressed, says family". 30 May 2009.
5. ↑  "Jagjit & Chitra Singh". *AllMusic*.
6. ↑  "'I want to marry your wife,' Jagjit Singh asked Chitra's ex-husband... Pics | 'I want to marry your wife,' Jagjit Singh asked Chitra's ex-husband... Photos | 'I want to marry your wife,' Jagjit Singh asked Chitra's ex-husband... Portfolio Pics | 'I want to marry your wife,' Jagjit Singh asked Chitra's ex-husband... Personal Photos - ETimes Photogallery".
7. ↑  First meeting
8. ↑  "Jagjit called me Mummy, I called him Papa - Chitra Singh".
9. ↑  Monica Chowdhary dies by suicide
10. ↑  "Triple tragedy for Jagjit Singh's wife Chitra".

வெளி இணைப்புகள்
---------------

* Oct 2007 Interview
* 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
| கலைஞர் | 
* MusicBrainz

 |
| மற்றவை | 
* Europeana

 |
**சித்ரா பாருச்சா** (Chitra Bharucha பிறப்பு 6 ஏப்ரல் 1945) ஒரு முன்னாள் குருதிவியல் ஆலோசகர் மற்றும் பிபிசி அறக்கட்டளையின் முன்னாள் துணைத் தலைவர் ஆவார். பிபிசிக்கு தலைமை தாங்கிய முதல் பெண் மற்றும் முதல் தெற்காசியர் ஆவார். 

இந்தியாவின் மதுரையில் பிறந்த இவர், 1972 முதல் இங்கிலாந்தில் வசித்து வருகிறார்.   இவர் சென்னை, ஈவார்ட் பள்ளி மற்றும் வேலூரில் உள்ள கிறிஸ்டியன் மருத்துவக் கல்லூரி மற்றும் மருத்துவமனை ஆகியவற்றில் கல்வி பயின்றார், 1972 இல் இங்கிலாந்திற்குச் செல்வதற்கு முன் மருத்துவத் தகுதியைப் பெற்றார். 1981 மற்றும் 2000 க்கு இடையில், அவர் பெல்ஃபாஸ்ட் சிட்டி மருத்துவமனையில் மருத்துவ ஆலோசகராக இருந்தார் மற்றும் வடக்கு அயர்லாந்து இரத்த மாற்று சேவையின் துணை இயக்குநராக இருந்தார். அவர் 1999 இல் பொது மருத்துவ குழுவிற்குத் தேர்ந்தெடுக்கப்பட்டார்.

1996 இல் பாருச்சா ஊடகத் துறைக்குச் சென்றார், 1999 வரை வடக்கு அயர்லாந்திற்கான பிபிசி ஒளிபரப்பு குழுவில் பணியாற்றினார். ஏப்ரல் 2001 இல் வடக்கு அயர்லாந்தின் சுயாதீன தொலைக்காட்சி ஆணையத்தின் உறுப்பினராக நியமிக்கப்பட்டார், அங்கு திசம்பர் 2003 வரை ஐடிசி ஆஃப்காமில் இணைக்கப்படும் வரை பணியாற்றினார், மேலும் ,நவம்பர் 2004 இல் விளம்பர தரநிலைகள் ஆணையத்தின் உறுப்பினரானார்.

பிபிசி
------

அக்டோபர் 2006 இல், பாருச்சா பிபிசி அறக்கட்டளையின் துணைத் தலைவராக நியமிக்கப்பட்டார், இது பிபிசியின் ஆளுனர்கள் குழுவிற்குப் பின் வந்த அமைப்பு. இவர் அப்போதைய பிபிசி தலைவரான மைக்கேல் கிரேடின் துணைப் பொறுப்பாளராக இருந்தார். நவம்பர் 1, 2006 அன்று அறக்கட்டளை உருவானவுடன் கிரேட் பணித் துறப்பு செய்த பின்னர் பாருச்சா பிபிசியின் செயல் தலைவராக ஆனார், சர் மைக்கேல் லியோன்ஸ் 1 மே 2007 அன்று தலைவர் பதவியை ஏற்கும் வரை அவர் அந்த பதவியை வகித்தார்.

31 அக்டோபர் 2010 அன்று அறக்கட்டளையின் துணைத் தலைவர் பதவியிலிருந்து பாருச்சா விலகினார்.

சான்றுகள்
---------

1. ↑  "Archived copy". 5 March 2016 அன்று மூலம் பரணிடப்பட்டது. 6 December 2014 அன்று பார்க்கப்பட்டது.CS1 maint: archived copy as title (link)
2. ↑   பரணிடப்பட்டது 2014-12-10 at the வந்தவழி இயந்திரம்
3. ↑  "Archived copy". 2014-12-10 அன்று மூலம் பரணிடப்பட்டது. 2014-12-06 அன்று பார்க்கப்பட்டது.CS1 maint: archived copy as title (link)

வெளியிணைப்புகள்
---------------

* BBC Trust. "Chitra Bharucha". 27 August 2007 அன்று மூலம் பரணிடப்பட்டது. 2007-01-21 அன்று பார்க்கப்பட்டது.
	+ BBC (12 October 2006). "Press Release: *New BBC Trust to represent the public interest*". 2007-01-21 அன்று பார்க்கப்பட்டது.
	+ BBC (28 November 2006). "Press Release: *Michael Grade resigns as BBC Chairman*". 2007-01-21 அன்று பார்க்கப்பட்டது.
* ITC. "Members and Directors - Chitra Bharucha". 2007-01-21 அன்று பார்க்கப்பட்டது.
* ASA. "Council Members". 2 February 2007 அன்று மூலம் பரணிடப்பட்டது. 2007-01-21 அன்று பார்க்கப்பட்டது.
* GM Science Review. "Members' Interests - Chitra Bharucha". 2007-01-21 அன்று பார்க்கப்பட்டது.
* Food Standards Agency. "Advisory Committee On Animal Feedingstuffs". 2007-06-09 அன்று மூலம் பரணிடப்பட்டது. 2007-01-21 அன்று பார்க்கப்பட்டது.
**சித்தையன் கொலைச்சிந்து** என்பது நாட்டாறியல் கதைப்பாடல்களில் ஒருவகையான கொலைச்சிந்து வகையைச் சேர்ந்தது. இக்கதைப் பாடல் சித்தையன் என்பவர் தன்னுடைய தந்தையையும், மனைவியையும் கொலை செய்து விட்டு தற்கொலை செய்து கொண்ட நிகழ்வினை விவரிக்கின்றது.  இந்த சிந்து அக்கால தமிழகத்தில் பிரபலமானதாக இருந்துள்ளது.

கதைமாந்தர்கள்
-------------

* சித்தையன்
* கன்னியப்ப முதலியார் - சித்தையன் தந்தை
* பாலம்மாள் - சித்தையன் மனைவி

கதை
---

கன்னியப்ப முதலியாரின் மகனான சித்தையன் என்பவர் பாலம்மாள் என்பவரை மணம் செய்துகொள்கிறார். சித்தையன் வெளியூர் சென்ற தினத்தில், கன்னியப்ப முதலியார் மருமகள் பாலம்மாள் மீது மோகம் கொண்டு அனுக பார்க்கின்றார். பாலம்மாள் மறுத்துவிடுகிறார். இதனால் கோபம் கொண்ட கன்னியப்ப முதலியார், பாலம்மாள் மீது தகாத குற்றங்களைச் சாட்டி சித்தையனுக்கு கடிதம் எழுதுகிறார்.

அக்கடிதத்தினைப் படித்த சித்தையன், பாலம்மாளின் மீது கோபம் கொண்டு, அவளை கொலை செய்துவிடுகிறார். அதன்பிறகு சித்தையன் கனவில் வந்த பாலம்மாள், தனக்கு நிகழ்ந்ததை எடுத்துரைக்கின்றார். அதனால், தவறு தன்னுடைய தந்தை மீது இருப்பதை உணர்ந்த சித்தையன், தந்தையை கொலை செய்துவிட்டு, தானும் தற்கொலை செய்து கொள்கிறார்.

ஆதாரங்கள்
---------

1. ↑  சித்தையன் கொலைச்சிந்து கதைப்பாடல்
2. ↑  புலி - ஜெயமோகன் தளம்

வெளி இணைப்புகள்
---------------

* சித்தையன் கதைப்பாடல்
**விக்கிரமசீலா சேது** *(Vikramshila Setu)* என்பது இந்திய நாட்டின் பீகார் மாநிலத்தில் உள்ள் பாகல்பூரில் கங்கை ஆற்றின் குறுக்கே செல்லும் பாலமாகும். கி.பி 783 முதல் 820 வரையிலான காலத்தைச் சார்ந்த அரசர் தர்மபாலர் நிறுவிய பண்டைய விக்கிரமசீலா புத்த விகாரத்தின் நினைவாக இப்பெயர் சூட்டப்பட்டுள்ளது. 

இந்தியாவில் நீர்மேல் அமைக்கப்பட்டுள்ள பாலங்களில் மூன்றாவது மிகநீளமான பாலம் விக்கிரமசீலா சேது பாலமாகும். இருவழிப் பாதையாக 4.7 கிலோமீட்டர் நீளமுள்ள இப்பாலம், தேசிய நெடுஞ்சாலை 80 மற்றும் தேசிய நெடுஞ்சாலை 31 இரண்டையும் இணைக்கிறது. இவ்விரு சாலைகளும் கங்கை நதிக்கு எதிரெதிர் திசைகளில் செல்கின்றன. கங்கை நதியின் தென்கரையில் உள்ள பாகல்பூரின் பராரி மலைத்தொடரில் தொடங்கும் இப்பாலம் கங்கை நதியின் வடகரையில் உள்ள நௌகாச்சியா வரை செல்கிறது. மேலும் இப்பாலம் பாகல்பூரை பூர்ணியா மற்றும் கத்தியார் நகரங்களுடன் இணைக்கிறது. பாகல்பூர் மற்றும் கங்கையின் குறுக்காக உள்ள மற்ற சில ஊர்களுக்கு இடையே உள்ள தொலைதூர சுற்றுச்சாலைப் பயண நேரம் இப்பாலத்தினால் வெகுவாக குறைகிறது. இருப்பினும் பெருகிவரும் போக்குவரத்து நெரிசலால் இப்பாலம் மிகுந்த நெரிசலால் திணறுகிறது. எனவே இதற்கு இணையாக மற்றொரு பாலம் கட்டப்படவேண்டிய அவசியம் எழுந்துள்ளது.

இதனையும் காண்க
--------------

* விக்கிரமசீலா

மேற்கோள்கள்
-----------

1. ↑  "Vikramshila Setu". Bhagalpur, Land of Art, Culture and Education. 2011-07-06 அன்று பார்க்கப்பட்டது.
**பேராசிரியர் த. ஜெயராமன்** என்பவர் தமிழ்நாட்டைச் சேர்ந்த செயற்பாட்டாளர், எழுத்தாளர், தமிழ்த் தேசியர் ஆவார். இவர் மீத்தேன் திட்ட எதிர்ப்பு கூட்டமைப்பின் தலைமை ஒருங்கிணைப்பாளராக உள்ளார்.

வாழ்க்கை
--------

இவர் நாகப்பட்டினம் மாவட்டம் மயிலாடுதுறையைச் சேர்ந்தவர் செயராமன் ஆவார். இவரது பெற்றோர் தங்கவேல், பேச்சியம்மாள் ஆகியோராவர். இவர் *தமிழ் ஈழம் கோரிக்கை* என்ற தலைப்பில் ஆய்வியல் நிறைஞர் (எம்ஃபில்) பட்டத்துக்கு ஆய்வும், *தமிழ் தேசிய இன அடையாளச் சிக்கல்* என்ற தலைப்பில் முனைவர் பட்டத்துக்காக ஆய்வு செய்து பட்டம் பெற்றார். 1978 முதல் 2012-ம் ஆண்டு வரை பேராசிரியராகப் பணியாற்றி ஓய்வு பெற்றவர். பணி ஓய்வுக்குப் பின்னர் மீத்தேன் திட்ட எதிர்ப்பு கூட்டமைப்பை உருவாக்கி போராடி வருகிறார். தமிழர் கண்ணோட்டம், சிந்தனையாளன், சமூக நீதி தமிழ் தேசம் இதழ்களில் - தமிழ் தேசியம், நதி நீர்பிரட்சனை, இந்துதுவம் குறித்து பல கட்டுரைகளை எழுதியுள்ளார்.

போராட்டங்கள்
------------

2014 ஆம் ஆண்டு சூலை மாதம் கும்பகோணத்திலும், 2016 ஆம் ஆண்டு சனவரியில் மயிலாடுதுறையிலும் மீத்தேன் திட்ட எதிர்ப்பு மாநாடுகளை நடத்தியுள்ளார். 100 க்கும் மேற்பட்ட ஆர்ப்பாட்டங்கள், உண்ணாவிரத போராட்டங்களை நடத்தி, 25 க்கும் மேற்பட்ட முறை கைதாகி விடுவிக்கப்பட்டுள்ளார். 

கதிராமங்கலம் போராட்டத்தை தொடக்கம் முதலே ஒருங்கிணைத்த பேராசிரியர் செயராமன், 2017 சூன் 30 ஆம் தேதி மக்களை கலவரத்துக்குத் தூண்டிவிட்டதாக கைது செய்யப்பட்டு 42 நாட்கள் சிறையில் இருந்து, நிபந்தனை பிணையில் வெளிவந்தார். இவர் மீது தேச துரோக வழக்கு உள்ளிட்ட பல வழக்குகள் பதியப்பட்டுள்ளன.

எழுதிய நூல்கள்
--------------

* நதிகள் இணைப்பு திட்டம்- ஆறுகளை பிடுங்கி விற்கும் இந்தியா

* மீத்தேன் அகதிகள்

* 20ம் நூற்றாண்டில் இந்திய வரலாறு

தகர்ந்து போன தன்னாட்சி கனவுகளும் தேசிய இனங்களின் உரிமை மீட்பு பயணமும்

* காவேரி படுகை பாதுகாக்கபட்ட வேலாண்மண்டலம் ஏன்?

* தமிழ் தேசியம் என்றால் என்ன?

* இந்துதுவம் எதிர் அரசியல்!

விருதுகள்
---------

* ஆனந்த விகடன் டாப் டென் மனிதர்கள் விருது, 2020

மேற்கோள்கள்
-----------

1. ↑  கரு. முத்து (31 அக்டோபர் 2017). "எண்ணெய் நிறுவனங்களுக்கு எதிராக போராட்டம் நடத்தி வரும் பேராசிரியர் ஜெயராமன் மீது தேச விரோத வழக்கு பதிவு: சர்ச்சைக்குரிய நூலை வெளியிட்டதே காரணம் என கருத்து". *செய்தி*. தி இந்து தமிழ். 31 அக்டோபர் 2017 அன்று பார்க்கப்பட்டது.
2. ↑  "ஜெயராமன் மீது தொடரப்பட்டுள்ள தேசத் துரோக வழக்கை திரும்பப் பெறுக: அன்புமணி". *செய்தி*. தி இந்து தமிழ். 30 அக்டோபர் 2017. 31 அக்டோபர் 2017 அன்று பார்க்கப்பட்டது.
**தண்டலம் நாராயண சாஸ்திரி சேனாபதி** என்னும் **த. நா. சேனாபதி** (**T. N. Senapati**) வங்காள மொழியைப் பயின்று அம்மொழி இலக்கியங்களை தமிழில் மொழிபெயர்த்தவர். எழுத்தாளர்.

பிறப்பும் குடும்பமும்
---------------------

த. நா. சேனாபதி, தண்டலம் என்னும் கிராமத்தைச் சேர்ந்த நாராயண சாஸ்திரி என்பவருக்கு மகனாகப் பிறந்தவர். புகழ்பெற்ற மொழிபெயர்ப்பு எழுத்தாளரான த. நா. குமாரசாமி இவர்தம் தம்பி ஆவார்.

கல்வி
-----

இவர் சென்னைப் பல்கலைக் கழகத்தில் பயின்று கலை இளவர் (பி.ஏ.) பட்டம் பெற்றார். சமசுகிருதம், தெலுங்கு, ஆங்கிலம் ஆகிய மொழிகளைக் கற்று அவற்றில் புலமை பெற்றவராகத் திகழ்ந்தார்.

எழுத்துப் பணி
-------------

த. நா. சேனாபதி இளம்பருவத்திலே இலக்கியத்தில் ஈடுபாடுகொண்டார். கலைமகள், மணிக்கொடி, ஆனந்த விகடன் ஆகியவை உள்ளிட்ட இதழ்களில் கதைகள் எழுதினார். வங்காளத்தில் தங்கி, வங்காள மொழியை முழுவதுமாக கற்றவர். 

இரவீந்திரநாத் தாகூர், பங்கிம் சந்திர சட்டர்ஜி, சரத் சந்திரர், தாராசங்கர் பானர்ஜி போன்ற வங்க மொழி எழுத்தாளர்களின் படைப்புகளைத் தன் உடன்பிறப்பான த. நா. குமாரசாமியுடன் இணைந்து தமிழில் மொழிபெயர்த்தார். [1]

நூல்கள்
-------

த. ந. சேனாபதி தமிழில் சொந்த நூல்களையும், வங்க மொழி நூல்களை தமிழிலும் மொழிபெயர்த்துள்ளார்.[2]

சொந்த நூல்கள்
-------------

* குழந்தையின் மனம், தமிழ் புனைவு நூல், அல்ஹானா பதிப்பகம், 1948
* விட்டலக் கதைகள், புனைவு, சென்னை அல்லயன்ஸ் பதிப்பகம், 1952,
* குரு கோவிந்தர், வாழ்க்கை வரலாறு, சென்னை அல்லயன்ஸ் பதிப்பகம், 1954,
* அமரஜோதி, காந்திஜி, வாழ்க்கை வரலாறு, சென்னை அல்லயன்ஸ் பதிப்பகம், 1949
* கவியும் மொழியும், வங்கால கவிஞர்களீன் வாழ்க்கை வரலாறுகள், சென்னை அல்லயன்ஸ் பதிப்பகம், 1955
* கவியின் கதை, வாழ்க்கை வரலாறு நூல், சாகித்திய அகாதமி வெளியிடு, 1961

மொழி பெயர்ப்பு நூல்கள்
----------------------

### இரவீந்திரநாத் தாகூரின் நூல்கள்

* நாலு அத்தியாயம், புனைவு நூல், கலைமகள் காரியாலயம் பதிப்பகம், சென்னை
* மபினி, புனைவு நூல், சென்னை அல்லயன்ஸ் பதிப்பகம், 1944
* போஸ்ட் மாஸ்டர், புனைவு நூல், சென்னை அல்லயன்ஸ் பதிப்பகம், 1951
* கவிதைகள், வரலாற்று நூல், கலைமகள் காரியாலயம், 1955
* இளமைப் பருவம், வரலாற்று நூல், அல்லயன்ஸ் பதிப்பகம், 1950

### சரத்சந்திரர் நூல்கள்

* கமலா, புனைவு நூல், சென்னை அல்லயன்ஸ் பதிப்பகம், 1953

### பிற எழுத்தாளர்களின் மொழிபெயர்ப்பு நூல்கள்

* சுபோத் வாசுவின் புனைவு நூல், கட்டை பிரம்மச்சாரி, கலைமகள் காரியாலயம், 1956
* ஏ. எஸ். பஞ்சாபகேச அய்யர் எழுதிய மகாவீரர், வாழ்க்கை வரலாறு நூல் 1955
* பிபூதிபூஷனின் ஆரண்யக் எனும் வங்காளி நூலின் தமிழாக்கம் **வனவாசி**

இதனையும் காண்க
--------------

* த. நா. குமாரசாமி

மேற்கோள்
--------

1. ↑  Propagators of Tagore's works in Tamil
2. ↑  National Library
**இந்திரா காந்தி விளையாட்டரங்கம்** (*Indira Gandhi Stadium, Vijayawada*) இந்தியாவின் ஆந்திரப் பிரதேச மாநிலத்தின் விசயவாடா நகரில் அமைந்துள்ளது. இந்த விளையாட்டரங்கம் முன்னர் நகராட்சி மைதானம் என்றும் அழைக்கப்பட்டது. இந்த மைதானத்தில் நவம்பர் மாதம் 24, 2002 அன்று இந்தியா மற்றும் மேற்கிந்தியத் தீவுகள் இடையே ஒருநாள் பன்னாட்டுத் துடுப்பாட்டப் போட்டி நடைபெற்றது. மேலும் இந்த மைதானத்தில் திசம்பர் 1997-ல் இங்கிலாந்து பெண்கள் துடுப்பாட்ட அணிக்கும் பாக்கித்தான் பெண்கள் துடுப்பாட்டம் அணிகளுக்கு இடையே பெண்கள் ஒருநாள் பன்னாட்டுத் துடுப்பாட்ட போட்டி நடைபெற்றது. இதில் இங்கிலாந்து 230 ஓட்டங்கள் வித்தியாசத்தில் வெற்றி பெற்றது.

சூன், 2014ல் மாநிலம் பிரிக்கப்பட்ட பிறகு சுதந்திர தினம், குடியரசு தினம் மற்றும் பிற கலாச்சார நிகழ்ச்சிகள் போன்ற தேசிய விழாக்கள் இங்கு நடத்தப்படுகின்றன.

மேற்கோள்கள்
-----------

1. ↑  "‘IGMC stadium only meant for sports and games'". *The Hindu*. 12 April 2012. .
2. ↑  "Indira Gandhi Stadium, Vijayawada details, matches, stats". *Cricbuzz* (ஆங்கிலம்). 2022-02-25 அன்று பார்க்கப்பட்டது.

வெளி இணைப்புகள்
---------------

* கிரிக்இன்ஃபோ இணையதளம் - தரைப்பக்கம்
* கிரிக்கெட் காப்பகம்
**அத்தாபூர்** (Attapur)  என்பது தெலங்காணாவின் தென் மேற்கு ஐதராபாத்தில் அமைந்துள்ள ஒரு முக்கிய வணிக மற்றும் குடியிருப்பு பகுதியாகும். இது ராஜீவ் காந்தி சர்வதேச விமான நிலையத்துடன் இணைப்பை வழங்குகிறது. பி.வி. நரசிம்ம ராவ் அதிவேக நெடுஞ்சாலை அத்தாபூர் வழியாக செல்கிறது. மெகுதி பட்டினம், இராசேந்திரநகர் போன்றவற்றுடன் நெருக்கமாக இருப்பது அத்தாபூருக்கு கூடுதல் நன்மையாகும்.

முக்கிய அலுவலகங்கள்
-------------------

தேசிய சுங்க மறைமுக வரி மற்றும் போதைப்பொருள் கழகம் (நாசின்) அதன் மண்டல பயிற்சி நிறுவனத்தை இங்கு கொண்டுள்ளது. இராசேந்திரநகர் துணைப்பிரிவு நடுவர் மற்றும் வருவாய் பிரிவு அலுவலகம் இங்கே அமைந்துள்ளது. ராஜேந்திரநகர் XVI கூடுதல் பெருநகர நீதித் துறை நடுவர் நீதி மன்றம் இங்குள்ளது. இங்குள்ள வட்டாரப் போக்குவரத்து அலுவலகம் ஐதராபாத்தில் மிகப் பெரிய ஒன்றாகும். மேலும் இது அதன் அதிகார எல்லைக்குட்பட்ட பல பகுதிகளை உள்ளடக்கியது. சினபோலிஸ் என்ற திரையரங்கம் அதன் ஒலி அமைப்பு, சுற்றுப்புறம், இருக்கைக்கு புகழ் பெற்றது. இமாயத் சாகர் நீர்த்தேக்கம் இந்த ஊருக்கு அருகில் உள்ளது. சில்லறை விற்பனையாளர்களான வால்மார்ட் மற்றும் மெட்ரோ கேஷ் அன்ட் கேரி ஆகியவை அத்தாபூருக்கு அருகில் உள்ளன.

ஆலயங்கள்
--------

225 ஆண்டுகள் பழமையான ரம்பாக் ராமாலயம் கோயில் அமைப்பு மற்றும் வளாகங்கள் 2015 ஆம் ஆண்டிற்கான கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையின் விருதைப் பெற்றுள்ளன. அத்தாபூரில் ஒரு சுயம்பு அனந்த பத்மநாபசுவாமி கோயில் உள்ளது. பகவான் அனந்த பத்மநாபசுவாமி 1100 ஆண்டுகளாக இங்கு இருந்து வருவதாகக் கூறப்படுகிறது. ஐதராபாத்தின் சீக்கியக் கோயிலான பழமையான குருத்வாரா, புராட்டன் குருத்வாரா சாகிப் ஆஷா சிங் பாக், 1832 ஆம் ஆண்டில் அத்தாபூர் அருகே கட்டப்பட்டது. முசக்மஹால் 1681 கட்டப்பட்ட அரண்மனையும் அத்தாபூரின் மையத்தில் உள்ளது.

கல்வி நிலையங்கள்
----------------

பி.வி. நரசிம்மராவ் தெலங்காணா கால்நடை பல்கலைக்கழகம், சர்தார் வல்லபாய் படேல் தேசிய காவல் கழகம், தேசிய ஊரக வளர்ச்சி நிறுவனம், தேசிய வேளாண் விரிவாக்க மேலாண்மை நிறுவனம், தேசிய வேளாண் ஆராய்ச்சி மேலாண்மை கழகம், பேராசிரியர் ஜெயசங்கர் தெலங்காணா மாநில வேளாண் பல்கலைக்கழகம், சிறீ கொண்ட லட்சுமண் தெலங்காணா மாநில தோட்டக்கலை பல்கலைக்கழகம் போன்ற முக்கிய நிறுவனம்க்கள் இங்கு அமைந்துள்ளது.

மேற்கோள்கள்
-----------

1. ↑  "Attapur". *www.attapur.in*. 2016-10-10 அன்று பார்க்கப்பட்டது.
2. ↑  . Missing or empty `|title=` (உதவி)
3. ↑  "Open Mosque at Masjid-e-Quba today". *The Hans India* (ஆங்கிலம்). 2018-10-06 அன்று பார்க்கப்பட்டது.
**கிரிஜா வியாஸ்** *(Girija Vyas)* ஒரு இந்திய அரசியல்வாதி, கவிஞர் மற்றும் எழுத்தாளர் ஆவார். இவர் 15வது மக்களவைக்கு, சிட்டர்கர் நாடாளுமன்றத் தொகுதியிலிருந்து தேர்ந்தெடுக்கப்பட்டார். மேலும் இந்தியாவின் தேசிய மகளிர் ஆணையத்தின் தலைவியாகவும் செயல்பட்டுள்ளார்.

தனிப்பட்ட வாழ்க்கை
------------------

கிரிஜா வியாஸ் 1946 ஜூலை 8 ஆம் தேதி கிருஷ்ணா சர்மா மற்றும் ஜமுனா தேவி வியாஸ் ஆகியோருக்கு மகளாகப் பிறந்தார். தத்துவத்தில் முனைவர் பட்டம் பெற்ற பிறகு, உதய்பூர் மோகன்லால் சுகதியா பல்கலைக்கழகம் மற்றும் டெலாவேர் பல்கலைக்கழகத்தில் ஆசிரியராகப் பணியாற்றினார். இவர் எட்டு புத்தகங்களை எழுதியுள்ளார், இவற்றில் மூன்று புத்தகங்கள் கவிதைப் புத்தகங்களாகும். *எஹ்சாஸ் கி பர்* என்பது உருது கவிதைப் புத்தகமாகும், *சீப், சமுந்தர் மோதி* என்னும் கவிதைப் புத்தகத்தில் இந்தி மற்றும் உருது கவிதைகள் உள்ளன; (*நினைவுகள்) நாஸ்டால்ஜியா* ஆங்கில வசனங்களால் வளப்படுத்தப்பட்டுள்ளது.

அரசியல் வாழ்க்கை
----------------

1985ஆம் ஆண்டில், இந்தியத் தேசிய காங்கிரஸ் கட்சியின் வேட்பாளராக, ராஜஸ்தானின் உதய்பூரிலிருந்து சட்டமன்ற உறுப்பினராகத் தேர்ந்தெடுக்கப்பட்டு, 1990 வரை ராஜஸ்தான் அரசாங்கத்தில் அமைச்சராக பணியாற்றினார். 

1991 ஆம் ஆண்டில், இவர் இந்திய நாடாளுமன்றத்திற்கு ராஜஸ்தானின் உதய்பூர் நாடாளுமன்றத் தொகுதியில் போட்டியிட்டு வெற்றிபெற்றார். நரசிம்ம ராவ் தலைமையிலான அமைச்சரவையில் அரசாங்கத்தில் துணை அமைச்சராக (தகவல் மற்றும் ஒளிபரப்பு) நியமிக்கப்பட்டார்.

* 1993 முதல்: தலைவர், அகில இந்திய மகிளா காங்கிரஸ்;
* 1993-96: உறுப்பினர், ஆலோசனைக் குழு, பெட்ரோலியம் மற்றும் இயற்கை எரிவாயு அமைச்சகம்; உறுப்பினர், வீடு மற்றும் வெளி விவகாரங்களுக்கான நிலைக்குழு
* 1996: 11வது மக்களவைக்கு மீண்டும் தேர்ந்தெடுக்கப்பட்டார் (2வது முறை)
* 1996 முதல்: உறுப்பினர், தேசிய மொழிக்கான குழு; உறுப்பினர், பெண்கள் மேலாதிக்க குழு; உறுப்பினர், பெட்ரோலியம் நிலைக்குழு; உறுப்பினர், ஆலோசனைக் குழு, உள்துறை அமைச்சகம்
* 1999: 13வது மக்களவைக்கு மீண்டும் தேர்ந்தெடுக்கப்பட்டார் (3வது முறை)
* 1999-2000: உறுப்பினர், பெட்ரோலியம் மற்றும் இரசாயனங்கள் குழு

2001-2004 வரை, அவர் ராஜஸ்தான் மாகாண காங்கிரஸ் குழுவின் தலைவராகவும் இருந்தார். தற்போது, அவர் ஊடகத் துறை, அகில இந்திய காங்கிரஸ் குழுத் தலைவர் மற்றும் இந்தோ-ஐரோப்பிய ஒன்றிய சிவில் சொசைட்டி உறுப்பினராக உள்ளார்.

பிப்ரவரி 2005இல், காங்கிரஸ் கட்சி மன்மோகன் சிங்கின் யுபிஏ அரசாங்கத்தில் முக்கியமானவராக இருந்தார். தேசிய மகளிர் ஆணையத்தின் ஐந்தாவது தலைவராகச் செயல்பட்டார் (01.08.2011 வரை).

2008 ஆம் ஆண்டில் ராஜஸ்தானில் சட்ட மன்ற உறுப்பினராகவும் தேர்ந்தெடுக்கப்பட்டார்.

இவர் 2013இல் வீட்டுவசதி மற்றும் நகர வறுமை ஒழிப்பு அமைச்சராக இருந்தார்.

மேற்கோள்கள்
-----------

1. ↑  "Archived copy". 5 October 2009 அன்று மூலம் பரணிடப்பட்டது. 9 November 2011 அன்று பார்க்கப்பட்டது.CS1 maint: archived copy as title (link)



| அரசியல் பதவிகள்
 |
| --- |
| முன்னர்**அஜய் மக்கான்** | **வீட்டுவசதி மற்றும் நகர்புற வறுமை ஒழிப்பு அமைச்சர்**17 June 2013 - 16 May 2014 | பின்னர்**வெங்கையா நாயுடு** |